section_heading: Dizajn
paragraph_text: Raketa 9M111 smještena je u staklo-plastičnoj lansirnoj cijevi, koja istovremeno služi i kao transportni kontejner. Masa punog kontejnera je 13 kg, a masa same rakete 11,5 kg. Raketa se lansira brzinom 80 m/s, a tijekom leta dostiže maksimalnu brzinu od 186 m/s. Domet je od 75 m do 2000 m, a maksimalna brzina cilja 60 km/h. Kumulativna bojna glava mase 2,5 kg probija homogeni čelični oklop debljine 400 mm. Vođenje rakete je poluautomatsko - operater samo održava končanicu nišana na cilju, a podaci za vođenje se automatski registriraju i žicom prenose na raketu. Sustavom upravljaju tri vojnika. Pri hodu, operater nosi sklopljeni lasnirni uređaj, a dva pomoćnika nose po dvije rakete u transportno-lansirnim kontejnerima.